**รายงานการประชุมสภาเทศบาลนครขอนแก่น**

**สมัยวิสามัญ สมัยแรก ครั้งที่ 1/2559**

**วันที่ 27 กรกฎาคม 2559 เวลา 10.30 น.**

**ณ ห้องประชุมนครเป็งจาล อาคารป้องกันฯ (ชั้น 2) เทศบาลนครขอนแก่น**

**………………………**

# ผู้เข้าประชุม

|  |  |  |  |
| --- | --- | --- | --- |
| 1.  2. | นายเรืองชัย  นางสาวนันทวัลย์ | ตราชู  ไกรศรีวรรธนะ | ประธานสภาเทศบาลนครขอนแก่น  รองประธานสภาเทศบาลนครขอนแก่น |
| 3. | นายกฤษฏ์ | สว่างไสว | สมาชิกสภาเทศบาลนครขอนแก่น |
| 4. | นางสาวจันทนภา | แสวงการ | สมาชิกสภาเทศบาลนครขอนแก่น |
| 5.  6. | นายโกเมน  นายบุญสม | กันตวธีระ  วิจารจันทร์ | สมาชิกสภาเทศบาลนครขอนแก่น  สมาชิกสภาเทศบาลนครขอนแก่น |
| 7. | นายบุญฤทธิ์ | พาณิชย์รุ่งเรือง | สมาชิกสภาเทศบาลนครขอนแก่น |
| 8. | นางสาวนริสศรา | เรืองศร | สมาชิกสภาเทศบาลนครขอนแก่น |
| 9. | นายภาสกร | กาญจนวรางกูร | สมาชิกสภาเทศบาลนครขอนแก่น |
| 10. | นายกนิษฐ์ | อาวัชนาการ | สมาชิกสภาเทศบาลนครขอนแก่น |
| 11. | นายวันชัย | ซื่อศิริสวัสดิ์ | สมาชิกสภาเทศบาลนครขอนแก่น |
| 12.  13. | นางวรินทร์พร  นายสมภพ | ณิชาภัทรนารากุล  วงศ์ก่อ | สมาชิกสภาเทศบาลนครขอนแก่น  สมาชิกสภาเทศบาลนครขอนแก่น |
| 14. | ว่าที่ร้อยตรีบัญชา | สิงห์คำป้อง | สมาชิกสภาเทศบาลนครขอนแก่น |
| 15. | นายธนภณ | กิตติวิมลชัย | สมาชิกสภาเทศบาลนครขอนแก่น |
| 16. | นายปฎลชัย | พัฒน์ดำรงจิตร | สมาชิกสภาเทศบาลนครขอนแก่น |
| 17. | นายวรินทร์ | เอกบุรินทร์ | สมาชิกสภาเทศบาลนครขอนแก่น |
| 18.  19.  20.  21.  22.  23.  24. | นายสุพัฒน์  นายมานพ  นายปรมินทร์  นางสาวภาสิณี  นายกิตติพล  นายถนอมทรัพย์  นางรัชดา | พงษ์เพียจันทร์  หวังสวัสดิ์โอฬาร  เลาหะพันธุ์  ธีรภานุ  อ้วนไตร  สรรพโส  ลีลาสวัสดิ์ชัย | สมาชิกสภาเทศบาลนครขอนแก่น  สมาชิกสภาเทศบาลนครขอนแก่น  สมาชิกสภาเทศบาลนครขอนแก่น  สมาชิกสภาเทศบาลนครขอนแก่น  สมาชิกสภาเทศบาลนครขอนแก่น  สมาชิกสภาเทศบาลนครขอนแก่น  สมาชิกสภาเทศบาลนครขอนแก่น |
|  |  |  |  |
|  |  |  |  |

**ผู้บริหารเทศบาลที่เข้าร่วมประชุม**

|  |  |  |  |  |  |  |
| --- | --- | --- | --- | --- | --- | --- |
|  | | |  | |  | |
| 1. | | นายธีระศักดิ์ | ฑีฆายุพันธุ์ | | นายกเทศมนตรีนครขอนแก่น | |
| 2. | | นายธวัชชัย | รื่นรมย์สิริ | | รองนายกเทศมนตรีนครขอนแก่น | |
| 3. | | นายจุลนพ | ทองโสภิต | | รองนายกเทศมนตรีนครขอนแก่น | |
| 4. | | นายชัชวาล | พรอมรธรรม | | รองนายกเทศมนตรีนครขอนแก่น | |
| 5. | | ดร.กฤษณวรุณ | ไชยนิจ | | ปลัดเทศบาลนครขอนแก่น | |

**ผู้ไม่เข้าประชุม**

|  |  |  |
| --- | --- | --- |
| 1. นายมนตรี | สิงหปุณณภัทร | รองนายกเทศมนตรีนครขอนแก่น ลากิจ |

**ระเบียบวาระการประชุมสภาเทศบาลนครขอนแก่น**

ระเบียบวาระที่ 1 เรื่องที่ประธานแจ้งให้ที่ประชุมทราบ

ระเบียบวาระที่ 2 เรื่องขอเสนอญัตติขออนุมัติโอนเงินงบประมาณรายจ่ายไปตั้งจ่ายเป็นรายการใหม่

งบประมาณปี 2559

**ระเบียบวาระที่ 3** เรื่องญัตติอื่น ๆ

**ดร.กฤษณวรุณ ไชยนิจ ปลัดเทศบาลนครขอนแก่น**

เมื่อได้เวลา 10.30 น. นายเรืองชัย ตราชู ประธานสภาเทศบาลนครขอนแก่น ได้จุดเทียนธูปบูชาพระรัตนตรัย แล้วดำเนินการประชุมต่อไป

**นายเรืองชัย ตราชู ประธานสภาเทศบาลนครขอนแก่น**

สวัสดีครับ ท่านนายกเทศมนตรี รองนายกเทศมนตรี ที่ปรึกษานายกเทศมนตรี ท่านสมาชิกสภาเทศบาล ท่านประธานชุมชนและพี่น้องชาวชุมชนทุกท่าน วันนี้เป็นวันเปิดประชุมสภาเทศบาลนครขอนแก่น สมัยวิสามัญ สมัยแรก ครั้งที่ 1/2559 ประจำปี พ.ศ.2559 ขณะนี้มีสมาชิกสภาเทศบาลมาครบ องค์ประชุมแล้ว ผมขอดำเนินการประชุมไปตามระเบียบวาระ

**ระเบียบวาระที่ 1 เรื่องที่ประธานแจ้งให้ที่ประชุมทราบ**

**นายเรืองชัย ตราชู ประธานสภาเทศบาลนครขอนแก่น**

วันนี้มีท่านรองนายกฯ ท่านมนตรี สิงหปุณณภัทร ขอลากิจ และในวันที่ 7 สิงหาคม 2559 ขอเชิญชวน ท่านสมาชิกสภาเทศบาล ท่านผู้บริหาร ท่านประธานชุมชนและพี่น้องชาวชุมชนทุกท่าน โดยเฉพาะท่านสมาชิกสภาเทศบาลนครขอนแก่น เชิญร่วมไปใช้สิทธิออกเสียงลงมติร่างรัฐธรรมนูญทุกคน นะครับ

**มติที่ประชุม รับทราบ**

**ระเบียบวาระที่ 2 เรื่องขอเสนอญัตติขออนุมัติโอนเงินงบประมาณรายจ่ายไปตั้งจ่ายเป็นรายการใหม่**

**งบประมาณปี 2559**

**นายเรืองชัย ตราชู ประธานสภาเทศบาลนครขอนแก่น**

สำหรับระเบียบวาระที่ 2 ให้รองประธานสภาเทศบาล ดำเนินการต่อไป

**นางสาวนันทวัลย์ ไกรศรีวรรธนะ รองประธานสภาเทศบาลนครขอนแก่น**

ขอเรียนเชิญท่านนายกฯ เสนอญัตติต่อสภาค่ะ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

เรื่อง ขอเสนอญัตติขออนุมัติโอนเงินงบประมาณรายจ่ายไปตั้งจ่ายเป็นรายการใหม่งบประมาณปี 2559

เรียน ประธานสภาเทศบาลนครขอนแก่น

ด้วยคณะผู้บริหารงานเทศบาลนครขอนแก่น ขอเสนอญัตติขออนุมัติโอนเงินงบประมาณรายจ่าย ไปตั้งจ่ายเป็นรายการใหม่ งบประมาณปี 2559 จากเดิมหมวดค่าวัสดุ ประเภท ค่าวัสดุไฟฟ้าและวิทยุเพื่อจ่ายเป็นค่าจัดซื้อวัสดุไฟฟ้าและวิทยุ จำนวน 3,852,000 บาท เนื่องจากได้มีหนังสือสั่งการของกรมส่งเสริม การปกครองส่วนท้องถิ่น ด่วนที่สุดที่ มท 0808.2/ว 1248 ลงวันที่ 27 มิถุนายน 2559 เรื่องแนวทาง การพิจารณาสิ่งของที่จัดเป็นวัสดุและครุภัณฑ์ตามหลักการจำแนกประเภทรายจ่ายตามงบประมาณ ซึ่ง ตามหนังสือสั่งการนี้กำหนดไว้ว่า กรณีการจัดซื้อโคมไฟฟ้า **ที่จากเดิมเป็นวัสดุไฟฟ้าวิทยุ กำหนดใหม่ให้** **โคมไฟฟ้าเป็นครุภัณฑ์ไฟฟ้าและวิทยุ** และเพื่อให้การปฏิบัติเกี่ยวกับการใช้จ่ายงบประมาณเป็นไปด้วย ความถูกต้องตามที่กำหนดไว้ หน่วยงานจำเป็นที่จะต้องขอเสนอญัตติขออนุมัติโอนเงินงบประมาณรายจ่าย ไปตั้งจ่ายเป็นรายการใหม่งบประมาณปี 2559

ดังนั้น คณะผู้บริหารงานเทศบาลนครขอนแก่น จึงขอเสนอญัตติขออนุมัติโอนเงินงบประมาณรายจ่ายไปตั้งจ่ายเป็นรายการใหม่ งบประมาณปี 2559 รายละเอียดตามตารางเอกสารที่แนบท้ายนี้ เพื่อเสนอต่อสภาเทศบาลนครขอนแก่น โดยอาศัยความตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ.2541 แก้ไขเพิ่มเติม (ฉบับที่ 3) พ.ศ.2543 หมวด 4 ข้อ 27 “การโอนเงินงบประมาณรายจ่ายในหมวดครุภัณฑ์ที่ดินและสิ่งก่อสร้าง ที่ทำให้ลักษณะ ปริมาณ คุณภาพ เปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น”

จึงเรียนมาเพื่อโปรดทราบ และขอได้โปรดนำเสนอต่อที่ประชุมสภาเทศบาลนครขอนแก่น เพื่อพิจารณาอนุมัติ ต่อไป

ขอแสดงความนับถือ

ธวัชชัย รื่นรมย์สิริ

(นายธวัชชัย รื่นรมย์สิริ)

รองนายกเทศมนตรี ปฏิบัติราชการแทน

นายกเทศมนตรีนครขอนแก่น

**นางสาวนันทวัลย์ ไกรศรีวรรธนะ รองประธานสภาเทศบาลนครขอนแก่น**

ในระเบียบวาระที่ 2 เรื่อง ขอเสนอญัตติขออนุมัติโอนเงินงบประมาณรายจ่ายไปตั้งจ่ายเป็นรายการใหม่งบประมาณปี 2559 มีสมาชิกท่านใดจะอภิปรายอีกหรือไม่ (ไม่มี) ถ้าไม่มีสมาชิกท่านใดอภิปราย ดิฉัน จะขอมติเลยนะค่ะ ท่านใดอนุมัติให้โอนเงินงบประมาณรายจ่ายไปตั้งจ่ายเป็นรายการใหม่งบประมาณปี 2559 โปรดยกมือ (สมาชิกยกมือเป็นเอกฉันท์)

**มติที่ประชุม เป็นอันว่าที่ประชุมแห่งนี้มีมติอนุมัติให้โอนเงินงบประมาณรายจ่ายไปตั้งจ่ายเป็นรายการใหม่งบประมาณปี 2559**

**ระเบียบวาระที่ 3 เรื่องญัตติอื่น ๆ**

**นางสาวนันทวัลย์ ไกรศรีวรรธนะ รองประธานสภาเทศบาลนครขอนแก่น**

มีท่านสมาชิกท่านใดจะเสนอเรื่องอื่นๆ หรือไม่ ขอเชิญเลยนะคะ (ไม่มี) ถ้าไม่มี ดิฉันขอขอบคุณท่านคณะผู้บริหาร สมาชิกสภาเทศบาลทุกท่าน เจ้าหน้าที่ทุกคนที่ได้ให้เกียรติมาเข้าร่วมประชุมในวันนี้ และขอบคุณประชาชนที่มาฟังการประชุม ขอขอบคุณและขอปิดประชุม

**เลิกประชุมเวลา 12.00 น.**

(ลงชื่อ) ฐิติญาพัณ พีระธันยกานต์ ผู้บันทึกรายงานการประชุม

(นางฐิติญาพัณ พีระธันยกานต์)

นักจัดการงานทั่วไปปฏิบัติการ

(ลงชื่อ) อมรา โกศลสุรภูมิ ผู้ตรวจรายงานการประชุม

(นางสาวอมรา โกศลสุรภูมิ)

หัวหน้าฝ่ายการประชุมและกิจการสภา

(ลงชื่อ) อดิศักดิ์ สมจิตต์ ผู้ตรวจรายงานการประชุม

(นายอดิศักดิ์ สมจิตต์)

หัวหน้าสำนักปลัดเทศบาล

(ลงชื่อ) กฤษณวรุณ ไชยนิจ ผู้ตรวจ / ทาน

(ดร.กฤษณวรุณ ไชยนิจ)

ปลัดเทศบาลนครขอนแก่น

เลขานุการสภาเทศบาลนครขอนแก่น

**คณะกรรมการตรวจรายงานการประชุมสภาเทศบาลตรวจแล้วถูกต้อง**

(ลงชื่อ) สมภพ วงศ์ก่อ ประธานกรรมการ

(นายสมภพ วงศ์ก่อ)

สมาชิกสภาเทศบาลนครขอนแก่น

(ลงชื่อ) นริสศรา เรืองศร กรรมการ

(นางสาวนริสศรา เรืองศร)

สมาชิกสภาเทศบาลนครขอนแก่น

(ลงชื่อ) กรรมการ

(นายวรินทร์ เอกบุรินทร์)

สมาชิกสภาเทศบาลนครขอนแก่น

(ลงชื่อ) ภาสิณี ธีรภานุ กรรมการ

(นางสาวภาสิณี ธีรภานุ)

สมาชิกสภาเทศบาลนครขอนแก่น

(ลงชื่อ) ปฎลชัย พัฒน์ดำรงจิตร กรรมการ

(นายปฎลชัย พัฒน์ดำรงจิตร)

สมาชิกสภาเทศบาลนครขอนแก่น